COM7 โบรกฯชู 4 ปัจจัยหนุนซื้อสะสมราคาเป้าหมาย 14.50 บาท
COM7 โบรกฯชู 4 ปัจจัยหนุนซื้อสะสมราคาเป้าหมาย 14.50 บาท
11 ก.ค. 2560

 
บล.บัวหลวง ระบุในบทวิเคราะห์วันนี้(11ก.ค.) ว่า บริษัท คอมเซเว่น จำกัด (มหาชน) หรือ COM7 ราคาหุ้นที่ปรับตัวลงมาจากการถูก sell-on-fact หลังจากที่มีการประกาศ M&amp;A บจก.บัฟ มองเป็นโอกาสที่ดีในการ “ซื้อสะสม” เพื่อรอปัจจัยหนุน(1) การเปิดตัว iPhone รุ่นใหม่ ในช่วงเดือน ก.ย.-ต.ค. ซึ่งตลาดคาดจะมีกระแสตอบรับอย่างดีมากจากผู้บริโภค และ Morgan Stanley คาดจะหนุนให้ยอดขาย iPhone ของ Apple ทั่วโลกเติบโตได้ถึง 38%
(2) ผลประกอบการ 2Q17 คาดโต 30% เทียบช่วงเดียวกันของปีก่อน แข็งแกร่ง จาก Organic growth ตามส่วนแบ่งในตลาด Smartphone ที่หนุน SSSG ให้เติบโตสูงกว่าอุตสาหกรรม (3) โอกาสที่เราและตลาดปรับกำไรขึ้น หลัง (COM7+SYNEX+กลุ่ม MITSUI) จัดแถลงแผนธุรกิจให้ความชัดเจน โดยเรายังอยู่ระหว่างรอข้อมูลเพิ่ม เพื่อปรับกำไรขึ้น จากการรวมกำไรของ บัฟ เข้ามาในงบฯ ในช่วง 2H17 และ Synergy ระยะยาว  แนะนำ “ซื้อ” ราคาเป้าหมาย 14.50 บาท/หุ้น